Самир Насри

**Самир Насри** () нь Алжир гаралтай Францын хөлбөмбөгчин бөгөөд Премьер лигийн Манчестер сити баг болон Францын шигшээ багийн довтлох чиглэлийн хагас хамгаалагч юм.

Марселийн өсвөрийн багаас жигүүрийн довтлогчоор бэлтгэгдэн гарсан Насри Арсеналийн бүрэлдэхүүнд ирсэнээс хойш багийн ахлагч Цеск Фабрегасын эзгүй байх үеүүдэд төвийн хагас хамгаалагчийн байрлалд нилээд дадсан байх юм. Марсель багт байх үеэсээ өөрийн тоглолтын ур чадвараа илтэд таниулж чадсан Насриг Францчууд хөлбөмбөгийн домог Зинедин Зидантайгаа зүйрлэн хүндэтгэдэг юм.

## Клубийн замнал 
### Марсель 
Самир Насри хөлбөмбөгийн замналаа 9 настайдаа Марсель багийн хүүхдийн багт элсэн орсноор эхлүүлж байжээ. 16 настайгаасаа эхлэн Марсель клубын үндсэн багт бэлтгэх хийх болсон түүнийг 2004-05 оны зуны солилцоо наймааны цонхоор  Арсенал, Челси, Ливэрпүүл гэм мэт английн томоохон багууд багтаа нэгтгэхээр сонирхож байсан боловч Насри Марсель багтайгаа гэрээ байгуулан тоглох болсон байдаг. Тэрээр Марсель багийн төлөөх анхны тоглолтоо 2004 оны 9 сарын 12-нд Сошо багийн эсрэг тоглолтод Бруно Шейругаар сэлгэгдэн хийсэн бөгөөд уг тоглолтод Марсель 2-0 харьцаагаар ялж байжээ. 10 сарыэ 17-нд Сент-Этьен багтай 1-1 харьцаагаар тэнцсэн тоглолтод Насри анх удаагаа гарааны тоглогчоор гарч тоглосон байна. 2004-05 оны улиралын өвлийн завсарлагааны дараах эхний тоглолтод Насри Лилль багийн эсрэг эсрэг Марсель багийн төлөөх анхны гоолоо оруулсан бөгөөд уг тоглолтод Марсель 2-1 харьцаагаар хожиж байжээ. Уг улиралд Насри нийт 25 тоглолтод оролцож 1 гоол, 2 гоолын дамжуулалт өгсөн үзүүлэлтээр улиралыг дуусгасан байна.  
 
2005-06 оны улиралд Марсель багт Жибриль Сиссе, Фрэнк Рибери нарын довтолгооны тоглогчид ирснээр гарааны эрхийн төлөөх тэмцэл ширүүн болж байв.   УЕФА-гийн цом (10 тоглолт, гоол оруулаагүй) болон Интертотогийн цомд (нэг тоглолт; нэг гоол) тус тус тоглосон байна. 2006/2007 оны улиралд тэргүүн лигийн анхны гоолоо 2007 оны дөрөвдүгээр сарын 29-нд Сошо Монбельяр багийн хаалганд оруулж, баг нь 4–2 харьцаагаар ялалт байгуулав. Энэ ялалтын ачаар Марсель хүснэгтийн дөрөвдүгээр байраар шалгаран Аваргуудын лигийн эрхээ авч байв.

2007 оны тавдугаар сарын 20-нд Насри «Францын тэргүүн лигийн Оны шилдэг залуу тоглогчын» шагналыг тухайн үеүүдэд Ренн багт тоглож байсан довтлогч Жимми Бриан болон Лион багийн Карим Бензема нарыг ардаа орхин тодорч байв.

### Арсенал 
 булангийн цохилтыг гүйцэтгэх гэж буй нь.]]
Насриг Премьер лигийн Арсенал баг Реал Мадрид, Интер Милан багуудаас өрсөн 12.5 сая фунт стерлингийн гэрээг дөрвөн жилээр байгуулан Марсель багаас худалдан авч байв. Насри Премьер лигийн анхны гоолоо 2008 оны наймдугаар сарын 16-нд анхны гарааны үеэрээ буюу Вест Бромвич Альбион багийн хаалганд оруулсан юм. 
2008/2009 оны улирлын гурав дахь гоолоо Насри Эвертон багийг 3–1 харьцаагаар хожсон 2008 оны аравдугаар сарын 18-ны өдрийн тоглолтонд оруулсан бол арваннэгдүгээр сарын 8-нд Манчестер Юнайтед багийг 2-1 харьцаагаар хожсон тоглолтонд багтаа хожлын хоёр гоолыг авчирч байсан байна. Ийн тоглосоор тэрээр Арсенал дахь анхны улирлаа *7* гоол оруулж, *5* ашигтай дамжуулалт хийсэн гэх амжилтыг үзүүлж байв.

2010 оны арванхоёрдугаар сарын 13-нд Насри Францын хөлбөмбөгийн холбооноос «Оны шилдэг хөлбөмбөгчний шагналыг» Челси багийн хагас хамгаалагч Флоран Малуда болон Лион багийн хаалгач Юго Льорис нартай өрсөлдөн хүртсэн билээ. Арсеналд тоглож байсан Франц тоглогчдоос уг шагналын эзнээр Тьерри Анри 2006 онд нэрлэгдэж байв.

### Шигшээ баг 
:*2012 оны зургаадугаар сарын 23-ний байдлаар.*

## Шагналууд 
#### Клубийн 
 **Марсель**
* УЕФА Интертото цом: 2005
**Манчестер сити**
* Английн Премьер лиг: 2011–12, 2013–14
* Английн лигийн цом: 2013-14  
* Английн супер цом: 2012

#### Шигшээ багийн 
 **Франц**
* 17-гоос доош насныхны ЕАШТ: 2004

#### Хувийн 
* Францын тэргүүн лигийн Оны шилдэг залуу тоглогч: 2006–07
* Францын тэргүүн лигийн Оны шиллдэг багийн бүрэлдэхүүн: 2006–07
* Мэргэжлийн хөлбөмбөгчдийн холбооны Сарын онцлох тоглогч: October 2010–11
* Францын Оны шилдэг тамирчин: 2010

## Хувийн амьдрал 
Насригийн найз бүсгүй нь Францын теннисчин Татьяна Головин юм.

## Эшлэл 
## Холбоос 
* Самир Насрийн албан ёсны вэбсайт
* Arsenal.com вэбсайт дахь профайл
* Just-Football.com – Good Player Guide #6: Самир Насри
* Францын үндэсний шигшээ багт үзүүлсэн үзүүлэлтүүд
* 
* 

Ангилал:1987 онд төрсөн
Ангилал:Францын хөлбөмбөгчин
Ангилал:Францын хөлбөмбөгийн лигийн тоглогч
Ангилал:Премьер лигийн тоглогч
Ангилал:2008 оны хөлбөмбөгийн ЕАШТ-д оролцогч
Ангилал:Францчууд